title: Η πολυνομία και η γραφειοκρατία ως αρνητικοί παράγοντες ανάπτυξης της οικονομίας
title: Polynomia and bureaucracy as negative factors of economic development.
titleType: AlternativeTitle
Creators: name: Κολοκούρης, Παναγιώτης
Publisher: name: Πανεπιστήμιο Πελοποννήσου
Year: 2024
Subjects: subject: Δημόσια διοίκηση -- Ελλάδα
subject: Γραφειοκρατία -- Ελλάδα
subject: Οικονομική ανάπτυξη
subject: Πολυνομία
subject: Γραφειοκρατία
subject: Οικονομική ανάπτυξη
subject: Polynomiasm
subject: Bureaucracy
subject: Economic development

description: Μ.Δ.Ε. 64
description: Αντικείμενο της παρούσας διπλωματικής εργασίας είναι να εντοπίσει τα αίτια τις πολυνομίας και της γραφειοκρατίας που αποτελούν τροχοπέδη στην οικονομική ανάπτυξη της χώρας μας. Αφού γίνει μια σύντομη εννοιολογική παρουσίαση και αποσαφήνιση των όρων, θα γίνει μια αναδρομή στο παρελθόν, πως έχει διαμορφωθεί η κατάσταση και ποια προβλήματα δημιουργούν η πολυνομία και η γραφειοκρατία. Είναι η πολυνομία και της γραφειοκρατία ελληνικό φαινόμενο ή εμφανίζεται και σε άλλες χώρες; Υπάρχουν ορισμένες επιτυχημένες πρακτικές άλλων κρατών που μπορούν να εφαρμοστούν και στην χώρα μας για την αντιμετώπισή του; Αποτέλεσε η οικονομική κρίση των προηγούμενων ετών θρυαλλίδα μια επιδεινούμενης κατάστασης ή αποτέλεσε ευκαιρία για διοικητική αναδιοργάνωση του κράτους; Η πανδημία και η έξαρσή της που ακολούθησε την οικονομική κρίση είχε κάποιον αντίκτυπο; Είναι γεγονός ότι οι παθογένειες του πολιτικού – διοικητικού συστήματος οι οποίες μάλιστα είναι μακροχρόνιες, αποτελούν αρνητικοί παράγοντες ανάπτυξης της ελληνικής οικονομίας. Οι μνημονιακές υποχρεώσεις της χώρας μας σε αντάλλαγμα της είσπραξης οικονομικής βοήθειας με την μορφή δανείων από οικονομικούς εταίρους, οδήγησε σε ορισμένες τομές στην δομή του διοικητικού συστήματος. Σε ορισμένες περιπτώσεις λειτουργώντας ευεργετικά για την κοινωνία ενώ σε άλλες περιπτώσεις όχι. Και σαν να μην έχει συνέλθει η κοινωνία από αυτές τις αλλαγές, ήρθε και ο πόλεμος στην Ουκρανία από την Ρωσία που επιδείνωσε την οικονομία της χώρας εξαιτίας της εξάρτησης από το ρωσικό αργό και την επιλογή της χώρας μας να συνασπιστεί με χώρες που της επέβαλαν οικονομικές κυρώσεις. Η Ελλάδα και η πολιτική ατζέντα της έχει εντάξει το ζήτημα της γραφειοκρατίας και της πολυνομίας πολύ υψηλά και μάλιστα αναγνωρίζει τις αρνητικές συνέπειες. Σε συνεργασία με διεθνείς οργανισμούς όπως ο ΟΟΣΑ, έχει εκπονήσει μελέτες που αναλύουν περαιτέρω την παρούσα κατάσταση, συγκρίνουν την θέση της Ελλάδος με άλλες χώρες και αναλύουν τους παράγοντες αυτούς που διαμορφώνουν αυτή την κατάσταση. Λαμβάνοντας υπόψη ορισμένες πρακτικές που έχουν υιοθετήσει χώρες του λεγόμενου αναπτυγμένου – δυτικού τόξου για την αντιμετώπιση των παραπάνω φαινομένων, προτείνονται ορισμένες ιδέες – παρεμβάσεις που θα μπορούσαν να εφαρμοστούν με επιτυχία στην χώρα μας για την αλλαγή του κλίματος και βελτίωση της διοικητικής ικανότητας επίλυσης χρονιζόντων προβλημάτων που καθηλώνουν τελικά το σύνολο της κοινωνίας και καταδικάζουν τις επόμενες γενεές. Οι παρεμβάσεις αυτές μπορούν να εφαρμοστούν ορισμένες άμεσα και ορισμένες με μακροπρόθεσμο σχεδιασμό. Ένας τέτοιος σχεδιασμός αφορά και το Πρόγραμμα Ελλάδα 2.0 το οποίο έχει εγκριθεί από τα αρμόδια όργανα της Ευρωπαϊκής Ένωσης, βρίσκεται σε εξέλιξη και υπόσχεται τουλάχιστον σε θεωρητικό επίπεδο την μείωση της γραφειοκρατίας, την ψηφιοποίηση του κράτους με σκοπό την παραγωγή ουσιαστικών νόμων που να εξυπηρετούν τον σκοπό τους και γενικά υπόσχεται τομές στην δομή και λειτουργία του κράτους προς όφελος όλων.